Grúzia, Ukrajna, Azerbajdzsán és Moldova közti együttműködés 1997. október 10-én kezdődött mikor Strasbourgban az Európa Tanács ülésén a négy állam elnöke egy regionális együttműködés érdekében létrehozták a GUAM-ot. A szervezet célja a Szovjetunió felbomlását követően az újonnan függetlenedett államok szuverenitásának és függetlenségének a biztosítása volt. 1999-ben Üzbegisztán csatlakozásával, a szervezetet átkeresztelik GUUAM-ra. A csoport hatékonyabb együttműködése érdekében 2000 szeptemberében egy memorandumot írnak alá, amelyben egy működési keret alapjait fektetik le. A szerződés alapján évente egyszer össze kell üljön az Államfői Tanács, félévente pedig a Külügyminiszterek Tanácsa. Ezt követően 2001. június 7-én írják alá jaltai alapokmányt, amelyben meghatározzák a GUUAM csoport közös céljait és létrehozzák a szervezeti felépítését. 2002-ben Üzbegisztán bejelenti kilépési szándékát, s ezt követően folyamatosan elhanyagolja az üléseket és a találkozókat. Végül 2005-ben hivatalosan is kilép a szervezetből.